**Fedőlap**

**Az előterjesztés közgyűlés elé kerül**

**Az előterjesztés tárgyalásának napja: 2016. március 17.**

**Javaslat a Bartók Kamaraszínház és Művészetek Háza igazgatói álláshelyére érkezett pályázatok elbírálására, az igazgatói kinevezés előkészítésére**

**Előadók:** az oktatási, kulturális, ifjúsági és sport bizottság elnöke

**Előkészítő:** dr. László Borbála, igazgató

Bokor Zsuzsanna kulturális ügyintéző

**Meghívott:** dr. Borsós Beáta, pályázó

Őze Áron, pályázó

**Véleményező bizottságok:**

oktatási, kulturális, ifjúsági és sport bizottság 2016.03.08.

**A napirendi pont rövid tartalma:** A Közgyűlés a 708/2015. (XII.17.) határozatával írta ki a Bartók Kamaraszínház és Művészetek Háza igazgatói álláshelyére vonatkozó pályázatát. 2 pályázó volt Őze Áron és dr. Borsós Beáta. A szakmai bizottság dr. Borsós Beáta kinevezését támogatta. A pályázók nyilvános tárgyalást kértek.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 866-16/2016

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos sk.

Leadás dátuma: 2016.03.01.

Ellenőrzés dátuma: 2016.03.02.

Törvényességi észrevétel: Van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések:

**JAVASLAT**

**a Bartók Kamaraszínház és Művészetek Háza igazgatói álláshelyére érkezett pályázatok elbírálására, az igazgatói kinevezés előkészítésére**

**Tisztelt Közgyűlés!**

Dunaújváros Megyei Jogú Város Közgyűlése a 708/2015. (XII.17.) határozatával írta ki a Bartók Kamaraszínház és Művészetek Háza igazgatói álláshelyére vonatkozó pályázatát, mivel dr. Borsós Beáta a Bartók Kamaraszínház és Művészetek Háza (röviden: BKMH) igazgatója határozott idejű vezetői megbízatása 2016. június 30-án lejár. (A határozat és a felhívás az előterjesztés 1. számú melléklete)

A felhívás a kormányzati portálon január 15-én jelent meg, ezután az önkormányzat honlapján is közzétételre került. A beadási határidő február 14-e volt, amelyre 2 pályázat érkezett dr. Borsós Beáta és Őze Áron pályázata.

Mindkét pályázó nyilvános tárgyalást kért, dr. Borsós Beáta a pályázati anyaga mellékletében, Őze Áron a szakmai bizottság ülésén nyilatkozott erről.

A pályázati eljárást az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (továbbiakban: Emtv.) 39-42. §-aiban foglaltaknak megfelelően kell lefolytatni.

Az Emtv. 40. §-a értelmében:

***40. §*** *(1) A vezető munkakörének ellátásával szakirányú felsőfokú végzettséggel és legalább ötéves szakmai gyakorlattal rendelkező személy bízható meg. E paragrafus tekintetében szakirányú felsőfokú végzettségnek minősül a felsőfokú oktatási intézményben szerzett, az intézmény alaptevékenységének megfelelő diplomával vagy oklevéllel, vagy jogász vagy közgazdász oklevéllel tanúsított végzettség.*

Az igazgatói álláshely betöltéséhez szükséges végzettséggel és szakmai gyakorlattal mindkét pályázó rendelkezik, Őze Áron végzettsége színész és volt már színházigazgató is, a Pesti Magyar Színházé. Dr. Borsós Beáta jogi egyetemet végzett.

A pályázatokat 2. számú mellékletként csatoltuk az előterjesztéshez.

Az Emtv. 39.§-a a vezetői pályázat előzetes véleményezésére szakmai szakértő bizottság felállítását írja elő:

*(6) A munkáltatói jogkör gyakorlója a pályázatok véleményezésére szakmai bizottságot kér fel, melynek tagjai:*

*a) az érintett bizottság négy,*

*b) a miniszter egy,*

*c) az előadó-művészeti szervezet közalkalmazotti tanácsának egy,*

*d) a reprezentatív szakszervezet egy, továbbá*

*e) a munkáltatói jogkör gyakorlójának két* *képviselője.*

A bizottság tagjai voltak: Crespo Rodrigo, Fekete Péter, Szabó Ágnes, Topolánszky Tamás (Színházművészeti Szövetség), Szedlacsek Emília (emberi erőforrások minisztériuma), Kiss Attila és Feke Judit (BKMH), valamint Gombos István és Sztankovics László a fenntartó önkormányzat képviseletében.

Az Emtv. 39.§ (7) bekezdése értelmében:

*(7) A szakmai bizottság a pályázatokat értékeli és támogatott pályázatnak azt minősíti, amely a pályázatok véleményezésén jelenlevő bizottsági tagok többségének támogató szavazatát megkapta. A szakmai bizottság több pályázatot is minősíthet támogatottnak. A szakmai bizottság üléséről, és a szavazás eredményéről írásbeli jegyzőkönyv készül, amelynek a pályázatok értékelésére és a szavazás eredményére vonatkozó részét ismertetni kell a döntéshozóval, és a helyben szokásos módon közzé kell tenni. A szakmai bizottság képviselői ismertetik javaslatukat a fenntartónak a pályázatokat elbíráló szakbizottsági ülésén is…...*

A szakmai bizottság február 29-én tartotta ülését, amelyre a pályázók is meghívást kaptak. Crespo Rodrigo színházi elfoglaltsága miatt nem tudott jelen lenni, ezért írásban elküldte véleményét, amelyet a szakmai bizottság ülésén ismertettünk. (3. számú melléklet)

A szakmai bizottság ülésén készült jegyzőkönyv az előterjesztés 4. számú melléklete. A bizottság jelen lévő tagjai 8 igen szavazattal, (továbbá Crespo Rodrigo is a 3. mellékletben leírtak szerint) dr. Borsós Beáta igazgatói kinevezését támogatta.

Az Emtv. 39.§ (9) bekezdése értelmében:

*(9) … A munkáltatói jogkör gyakorlója a sikeres pályázat egy példányát a döntést követő 15 napon belül a kijelölt szerv részére megküldi…*

A kijelölt szerv az NKA Előadó-művészeti Irodája.

Az Emtv. 39.§ és 41. és 42. §-e értelmében:

***39. §*** *(1) Költségvetési szervként működő előadó-művészeti szervezetnél a munkáltató vezetőjével (a továbbiakban: vezető) - az e törvényben foglalt eltérésekkel - az Mt. vezető állású munkavállalókra vonatkozó rendelkezései alkalmazásával munkaviszonyt kell létesíteni.*

***41. §*** *(1) A munkaviszony legfeljebb öt évre jön létre. ...*

*(5) Az állami vagy önkormányzati fenntartású előadó-művészeti szervezet vezetőjének határozott idejű munkajogviszonyát rendes felmondással megszüntetni nem lehet.*

***42. §*** *A miniszter a pályázati eljárásról a munkáltatói jogkör gyakorlójától tájékoztatást kérhet.*

Dr. Borsós Beáta 400 E Ft-ban jelölte meg a bérigényét, Őze Áron 500 E Ft-ban és havi 80 E Ft/hó költségtérítést igényel. A határozati javaslatban ezeket az összegeket szerepeltetjük.

Az oktatási, kulturális, ifjúsági és sportbizottság a március 8-án tartotta ülését és 5 igen 1 tartózkodás 2 fő nem szavazott szavazattal az előterjesztést közgyűlési tárgyalásra alkalmasnak ítélte.

A fentiek alapján alternatív határozati javaslatokat terjesztek elő, mindegyik I. és II. pontból áll. Az „A” változat I. határozata értelmében a Közgyűlés dr. Borsós Beáta pályázatát fogadja el, és őt nevezi ki 5 évre, a II. határozat értelmében Őze Áron pályázatát nem támogatja.

A „B” változat I. határozati javaslata szerint a Közgyűlés Őze Áron pályázatát fogadja el, és őt nevezi ki 5 évre, a II. határozat értelmében dr. Borsós Beáta pályázatát nem támogatja.

**„A” változat**

 **I.**

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…/2016. (III.17.) határozata**

 **a Bartók Kamaraszínház és Művészetek Háza igazgatói álláshelyére érkezett pályázatok elbírálásáról, az igazgatói kinevezés előkészítéséről**

1. Dunaújváros Megyei Jogú Város Közgyűlése a 708/2015. (XII.17.) határozatával kiírt, a Bartók Kamaraszínház és Művészetek Háza igazgatói álláshelyére vonatkozó pályázat nyertesének dr. Borsós Beátát nyilvánítja. A Közgyűlés munkaviszonyt létesít dr. Borsós Beátával a dunaújvárosi Bartók Kamaraszínház és Művészetek Háza igazgatói munkakörének betöltésére 2016. július 1. napjától 2021. június 30. napjáig, és személyi alapbérét havi bruttó 400.000 Ft-ban, azaz négyszázezer forintban állapítja meg.

2. Dunaújváros Megyei Jogú Város Közgyűlése felkéri a polgármestert, hogy a Közgyűlés döntéséről értesítse a pályázót, valamint a nyertes pályázat egy példányát küldje meg az NKA Előadó-művészeti Iroda részére.

 **Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a jogi és szervezési igazgató

 **Határidő:** 2016. április 8.

3. Dunaújváros Megyei Jogú Város Közgyűlése felkéri a polgármestert, hogy az 1. pont alapján gondoskodjon az igazgató munkaszerződésének megkötéséről.

 **Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a személyügyi és munkaerő-gazdálkodási igazgató

 **Határidő:** 2016. június 30.

**II.**

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…/2016. (III.17.) határozata**

 **a Bartók Kamaraszínház és Művészetek Háza igazgatói álláshelyére érkezett pályázatok elbírálásáról**

1. Dunaújváros Megyei Jogú Város Közgyűlése Őze Áronnak a Bartók Kamaraszínház és Művészetek Háza igazgatói álláshelyére vonatkozó pályázatát nem támogatta.

2. Dunaújváros Megyei Jogú Város Közgyűlése felkéri a polgármestert a határozat közlésére.

 **Felelős:** - a határozat közléséért:

 polgármester

 - a határozat közlésében való közreműködésért:

 a jogi és szervezési igazgató

 **Határidő:** 2016. április 8.

**„B” változat**

 **I.**

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…/2016. (III.17.) határozata**

 **a Bartók Kamaraszínház és Művészetek Háza igazgatói álláshelyére érkezett pályázatok elbírálásáról, az igazgatói kinevezés előkészítéséről**

1. Dunaújváros Megyei Jogú Város Közgyűlése a 708/2015. (XII.17.) határozatával kiírt, a Bartók Kamaraszínház és Művészetek Háza igazgatói álláshelyére vonatkozó pályázat nyertesének Őze Áront nyilvánítja. A Közgyűlés munkaviszonyt létesít Őze Áronnal a dunaújvárosi Bartók Kamaraszínház és Művészetek Háza igazgatói munkakörének betöltésére 2016. július 1. napjától 2021. június 30. napjáig, és személyi alapbérét havi bruttó 500.000 Ft-ban, azaz ötszázezer forintban állapítja meg, továbbá megállapít részére havi 80.000 Ft utazási hozzájárulást.

2. Dunaújváros Megyei Jogú Város Közgyűlése felkéri a polgármestert, hogy a Közgyűlés döntéséről értesítse a pályázót, valamint a nyertes pályázat egy példányát küldje meg az NKA Előadó-művészeti Iroda részére.

 **Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a jogi és szervezési igazgató

 **Határidő:** 2016. április 8.

3. Dunaújváros Megyei Jogú Város Közgyűlése felkéri a polgármestert, hogy az 1. pont alapján gondoskodjon az igazgató munkaszerződésének megkötéséről.

 **Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a személyügyi és munkaerő-gazdálkodási igazgató

 **Határidő:** 2016. június 30.

**II.**

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…/2016. (III.17.) határozata**

 **a Bartók Kamaraszínház és Művészetek Háza igazgatói álláshelyére érkezett pályázatok elbírálásáról**

1. Dunaújváros Megyei Jogú Város Közgyűlése Dr. Borsós Beátának a Bartók Kamaraszínház és Művészetek Háza igazgatói álláshelyére vonatkozó pályázatát nem támogatta.

2. Dunaújváros Megyei Jogú Város Közgyűlése felkéri a polgármestert a határozat közlésére.

 **Felelős:** - a határozat közléséért:

 polgármester

 - a határozat közlésében való közreműködésért:

 a jogi és szervezési igazgató

 **Határidő:** 2016. április 8.

Dunaújváros, 2016. március 17.

 **Sztankovics László s.k.**

 **az oktatási, kulturális, ifjúsági**

 **és sportbizottság elnöke**